open-index/open-wikipedia-markdown huggingface dataset:
Salesianerkirken i Warszawa

**Salesianerkirken** (polsk *Kościół Wizytek*) er en kirke ved Krakowskie Przedmieście i Warszawa og en av de mest fremtredende rokokko- og barokkirker i Polens hovedstad.

Kirkens barokkfasade er en av de mest interessante arkitektoniske elementer i bygningen. Den er bølgeformet og delt opp av søylepar, mens den brutte, utbygde gesimsen beriker bygningens hovedkorpus. Over portalen finnes Salesianerordenens våpenskjold. Kirken har ett skip med hovedalteret og seks sidekapeller med rike rokokkodekorasjoner, gamle malerier av polske, italienske og franske mestere (blant annet *Saint Louis de Gonzaga* av Daniel Schultz), portretter av berømte og adelige polakker samt et tabernakel av sølv og ibenholt, overgitt til kirken av dronning Marie Louise Gonzaga de Nevers i 1654.

Foran kirken står et monument over kardinal Stefan Wyszyński, Polens primas fra 1948 til 1981.

## Historie

Den opprinnelige trekirken ble bygd i 1651 av dronning Marie Louise Gonzaga de Nevers til den franske salesianerordenen. Kirken ble brent ned av svenskene under den svenske invasjonen av Polen i 1656.

I 1644 begynte salesianerne å bygge en ny kirke. Grunnsteinen ble lagt av primas Wacław Leszczyński. Den uferdige kirken brant ned i 1695. Byggingen ble påbegynt igjen i 1728 av Elżbieta Sieniawska av Lubomirski etter tegninger av Karol Bay, og avsluttet i 1765. Hovedalteret ble tegnet av Efraim Szreger, mens skulpturene på fasaden og prekestolen ble utformet av Jan Jerzy Plersch.

Kirken ble innvidd den 20. september 1761 av Kyiv-biskopen Józef Andrzej Załuski. Fra den tid har ikke kirken forandret form, med unntak av noen innvendige elementer. Den var en av få historiske bygninger som ikke ble ødelagt av tyskerne under andre verdenskrig.
## Eksterne lenker
*
Helligkorskirken i Warszawa

**Helligkorskirken** (polsk *Kościół św. Krzyża*) er en kirke ved Krakowskie Przedmieście i Warszawa, på andre siden av Warszawa-universitetets hovedcampus. Den er en av de fremste barokkirkene i Polens hovedstad, og bestyres i dag av misjonærmunkene av St. Vincent de Paul. 

## Historie

Kirken ble bygd i årene 1679–1696 i barokkstil av abbeden Kazimierz Szczuka og primas Michał Stefan Radziejowski etter tegninger av Józef Szymon Bellotti. Radziejowski finansierte også byggingen av Karmelittkirken i samme by. De to sidetårnene ble dekt med barokkupler i 1725–1735 under ledelse av Józef Fontana, mens fasaden ble ombygd av Jakub Fontana i 1756, med skulpturer av Jan Jerzy Plersch.

Kirken ble ofte besøkt av kong Stanisław August Poniatowski. Det var også her han opprettet St. Stanisławs orden. Den 3. mai 1792 samlet den polske Sejmen seg i kirken for å minnes Konstitusjonserklæringen året før. 

Sent i det 19. århundre ble kirkeindret noe ombygd og i 1882 ble en urne med Frédéric Chopins hjerte plassert i et av kapellene. Senere ble en lignende urne med levningene til Władysław Reymont plassert i et annet kapell. Epitafene til flere berømte personer ble også samlet i kirken, blant annet Bolesław Prus, Józef Ignacy Kraszewski, Juliusz Słowacki og Władysław Sikorski.

Under Warszawaoppstanden i 1944 førte tyskerne to biler med sprengstoffer inn i kirken og sprengte den i luften. Den ble gjenoppbygd i årene 1945–1953 i en noe forenklet arkitektonisk form. Kirkeindret ble også rekonstruert, men uten barokkfreskene og polykromiene. Hovedalteret ble gjenoppbygd i årene 1960–1972. I 2003 gav pave Johannes Paul II kirken status som *Basilica minor*.
St. Johannes døperens katedral i Warszawa

**St. Johannes døperens katedral** (polsk *Archikatedra św. Jana Chrzciciela*) er en av Warszawas eldste kirker. Katedralen er en av Polens nasjonalkirker og hovedkirken i Erkebispedømmet Warszawa. Den befinner seg i Gamlebyen ved Świętojańska-gaten 8, like ved Jesuittkirken. 

Gamlebyen ble i 1980 oppført på UNESCOs verdensarvliste. 

Katedralen har spilt en viktig rolle for den polske kultur og nasjonaltradisjon. Den var kroningskirke for to polske konger, og stedet hvor 1793-konstitusjonen, verdens nest eldste, ble undertegnet. Den var også begravelsesplassen for mange store personligheter, det var også her presten Piotr Skarga holdt sine prekener og Vladislav IV undertegnet sine *pacta conventa*. 

## Historie

Den første trekirken som stod der katedralen befinner seg i dag, ble bygd mot slutten av det 13. århundre, og ble i 1339 byens sognkirke. Etter initiativ av Janusz I av Masovia ble trekirken erstattet med en murkirke i 1390, som fungerte som begravelsesplass for de masoviske hertugene. I 1406 ble kirken stiftskirke, og i 1798 katedral. I 1818 fikk den tittelen erkekatedral. Katedralen var forbundet med Kongeslottet gjennom en 80 meter lang korridor bygd av dronning Anna Jagellonerinnen mot slutten av det 16. århundre, som ble forlenget på 1620-tallet etter det mislykkede 1620-attentatet på kong Sigismund III. 

Under unntakstilstanden i Kongress-Polen den 15. oktober 1861 pasifiserte russiske styrker, under ledelse av general Aleksandr Danilovitsj Gerstenzweig, de sivile som hadde samlet seg i katedralen for å hedre årsdagen til Tadeusz Kościuszkos død. Som svar stengte den katolske kirken den 16. oktober alle kirkene i Warszawa.

I 1960 ble kirken basilika. Katedralen ble i løpet av sin historie ombygd flere ganger, særlig på 1800-tallet (engelsk neogotikk). Frem til det 19. århundre hadde kirken gotisk form. Den ble sprengt i luften av tyskerne under og etter Warszawaoppstanden i august og november 1944. Barokkinnredningen fra begynnelsen av det 17. århundre og det praktfulle hovedaltermaleriet av Palma il Giovane gikk også tapt, som ledd i tyskernes planlagte ødeleggelse av Warszawa. 

Katedralen ble rekonstruert i årene 1948–1956. Kirken ble gjenoppbygd utvendig etter sin opprinnelige form fra det 14. århundre, på grunnlag av en 1600-tallsillustrasjon av Hogenberg og en tegning fra 1627 av Abraham Boot. Etterkrigsfasaden ble reist i Wisła-gotikk og formet etter fasaden til Dominikanerkirken i Chełmno. Kirkeindret ble også gjenoppbygd i rå gotikkstil, hovedsakelig fordi det meste av den opprinnelige innredningen ble ødelagt under krigen.
## Referanser

## Eksterne lenker
*
Merope (stjerne)

**Merope**, også kalt **23 Tauri** og **V971 Tauri**, er en stjerne i stjernehopen pleiadene.

Merope er en blå-hvit kjempestjerne av spektralklasse B, med en gjennomsnittlig tilsynelatende størrelsesklasse på +4,14. Dens luminositet er 630 ganger sterkere enn solen. Overflatetemperaturen er  kelvin.

Meropes masse er omtrent 4,5 ganger større enn solens masse, og dens radius er mer enn 4 ganger større enn solens. Den er klassifisert som en variabel stjerne av typen Beta Cephei og dens lysstyrke varierer med en størrelsesorden på 0,01.

Merope er omgitt av stjernetåken NGC 1435. Den delen av stjernetåken som pleiadene passerer gjennom, er lysest omkring Merope og er gitt benevnelsen IC 349.

## Eksterne lenker
* NGC 1435 – Merope Nebula
Fotball under Sommer-OL 2004

**Fotball under Sommer-OL 2004**. Fotball var med på det olympiske programmet for 22 gang i OL 2004 i Athen. Seksten herre- og ti damelag deltok. Turneringene ble avviklet mellom 11. og 28. august. Argentina beseiret Paraguay med 1-0 i herrefinalen og USA vant damefinalen med 2-1 over Brasil og ble olympiske mestere i fotball.

## Medaljer

## Menn
### Kvartfinaler

### Semifinaler
 
### Finaler

### Medaljevinnerne

## Menn

## Kvinner
### Kvartfinaler
 
### Semifinaler

 
### Finaler

### Medaljevinnerne

## Spillesteder

## Eksterne lenker
* Resultater og profilside  på sports-reference.com
St. Martin kirke i Warszawa

**St. Martin kirke** (polsk *Kościół św. Marcina*) er en kirke ved Piwna-gaten i Gamlebyen i Warszawa. Gamlebyen ble i 1980 oppført på UNESCOs verdensarvliste.

## Historie
Kirken ble reist sammen med et Augustinerkloster i 1353 av hertugen Siemowit III av Masovia og hans kone Eufemia. På 1500-tallet holdt sejmikene til det masoviske voivodskap sine møter på klostergården. 

Kirken ble ombygd i det 17. og 18. århundre etter tegninger av Karol Bay, og fikk en lignende form som Salesianerkirken, som også ble tegnet av Bay. Hovedfasaden fikk en bølgeform i rokokkostil. Hovedalteret ble også tegnet av Bay med skulpturer av Jan Jerzy Plersch, og stod ferdig i 1751. 

Kirkebygningen ble sprengt i luften av tyskerne under Warszawaoppstanden under andre verdenskrig. Både barokkinnredningen fra 1630-tallet av Jan Henel og rokokkodekorasjonene fra 1750-tallet gikk tapt. Kirken ble gjenoppbygd etter krigen, og fikk da barokkfasade og en i stor grad moderne innredning.
## Referanser

## Eksterne lenker
*
Jesuittkirken i Warszawa

**Jesuittkirken** (polsk *Kościół Jezuitów*, også kalt «Den nådige Guds mors kirke» – *Kościół Matki Bożej Łaskawej*) er en kirke i Gamlebyen i Warszawa ved Świętojańska-gaten, like ved St. Johannes døperens katedral. Gamlebyen ble i 1980 oppført på UNESCOs verdensarvliste. 

Kirken er en av de fremste manieristiske kirker i Polens hovedstad. 

## Historie

Kirken ble bygd av Sigismund III og Andrzej Bobola etter initiativ av Piotr Skarga i årene 1609–1626, i renessansestil etter tegninger av Jan Frankiewicz. I 1627 hadde kirken tre kapeller, og i 1625 ble Urszula Mayerin, en stor tilhenger av Jesuittordenen, gravlagt der. Hun var Sigismund IIIs elskerinne og hadde stor politisk innflytelse. Graven hennes ble plyndret og ødelagt av svenskene og brandenburgerne på 1650-tallet, under den svenske invasjonen av Polen. Det praktfulle alteret, bestående av rent sølv, ble også stjålet. I de senere år ble kirken mer og mer storartet, med rik barokkinnredning samt marmoralter og -gulv. To nye kapeller ble bygd.

Kirken ble sprengt i luften av tyskerne etter Warszawaoppstanden under andre verdenskrig. I årene 1948–1957 ble kirken gjenoppbygd i en noe forenklet arkitektonisk stil, og fikk en manieristisk fasade. Kirkeindret fikk derimot en noe mer moderne form, siden hele innredningen gikk tapt med den tyske ødeleggelsen av Warszawa. 

I kirken finnes i dag fragmenter av det praktfulle gravmonumentet til Jan Tarło, utformet av Jan Jerzy Plersch i hvit og svart marmor i 1753, samt de rekonstruerte epitafene til Sarbiewski, Konarski, Kopczyński og Kiliński. Kirken er mest kjent for sitt maleri av Vår nådige Frue, som biskop Juan de Torres brakte med seg til Polen i 1651 som en gave fra pave Innocent X, samt et trekrusifiks fra 1383.
## Referanser

## Eksterne lenker
*
St. Anna kirke i Warszawa

**St. Anna kirke** (polsk *Kościół św. Anny*) er en kirke i Warszawas historiske sentrum, like ved Slottsplassen ved Krakowskie Przedmieście 68. Den er en av Polens fremste kirker med klassisistisk fasade, og en av Warszawas eldste bygninger. Kirken er blitt ombygd flere ganger gjennom sin historie, noe som har gitt den dagens form, uforandret siden 1788. Den har en svært rik barokkinnredning med flere kapeller og mange fresker. 

På grunn av sin beliggenhet i nærheten av fire av de største universitetene i Warszawa – Universitetet i Warszawa, Kunsthøyskolen, Musikkhøyskolen og Teaterhøyskolen – har St. Anna kirke tradisjonelt utgjort hovedsenteret for det akademiske presteembete i Warszawa.

## Historie

Kirken ble opprettet av hertuginnen av Masovia, den rutenske prinsesse Anna av Holszany, i 1454 sammen med et kloster for Fransiskanerordenen i gotisk stil.

På plassen foran kirken avla de prøyssiske herskerne ed til de polske monarkene, den første i 1578 og den siste i 1621. I 1582 ble et renessansetårn inkorporert i kirken, og senere i bymurene. Kirken ble plyndret av svenske og tyske tropper på 1650-tallet. Under Warszawaoppstanden av 1794, som utgjorde en del av den nasjonale Kościuszko-oppstanden, ble biskop Józef Kossakowski anklaget for forræderi og henrettet foran kirken. 

St. Anna kirke ble ombygd flere ganger (1518&ndash;1533, 1620, 1660&ndash;1667). Fasaden ble mellom 1740 og 1760 ombygd i rokokkostil etter tegninger av Jakub Fontana og dekorert med to filigranklokketårn. Kirkeveggene og taket ble på den tiden dekorert med perspektivmalerier som avbildet St. Annas liv av munken Walenty Żebrowski. Kirkeinnredningen ble ombygd i barokkstil. 

Kirken ble ombygd for siste gang mellom 1786 og 1788 etter initiativ av Stanisław August Poniatowski. Fasaden fikk da en barokk-klassisistisk form etter tegninger av Chrystian Piotr Aigner, og ble dekorert med skulpturer som fremstilte de fire evangelistene av Jakub Monaldi og Franciszek Pinck. 

Kirken ble noe ødelagt under den tyske bombingen av Warszawa i 1939. Tårnene og taket brant ned, men ble rekonstruert av arkitekten Beata Trylińska. Kirken ble senere alvorlig skadet av tyskerne etter Warszawaoppstanden i 1944, og renovert etter krigen i 1946&ndash;1962.
Piaggio P.180 Avanti

**Piaggio P.180 Avanti** er et italiensk passasjerfly.

P.180 Avanti utmerker seg ved sin uortodokse konfigurasjon med canardvinger og en vinge plassert langt bak utstyrt med motorer med skyvende propeller. De første flyene ble levert fra 1990 og flytypen var i produksjon frem til 1995 da økonomiske problemer satte en midlertidig stopper for produksjonen. Fra 1998 har imidlertid flyet vært i produksjon igjen.

Aeronautica Militare Italiana har vært den største operatøren av P.108 avanti, og blant flytypens private eiere finner man Formel 1-føreren Ralf Schumacher.

#### Se også
* Vespa

## Eksterne lenker
* P.180 Avanti EVO
Als

:*For sykdommen ALS, se [[amyotrofisk lateralsklerose]]*

**Als** (tysk: **Alsen**) er en øy like øst for Jylland i Danmark med et areal på 312,22&nbsp;km² og en omkrets på 165&nbsp;km. Øya er avgrenset av Als Sund, Als Fjord, Lillebælt og Flensborg Fjord.

## Geografi
Øya ligger i Sønderborg kommune i Region Syddanmark. Frem til kommunalreformen i 2007 var den delt i flere kommuner: Als Nørre Herred med sognene Egen, Havnbjerg, Nordborg, Oksbøl og Svenstrup, Als Sønder Herred med Augustenborg og Sydals med halvøya Kegnæs, og Sønderborg som er kommunebyen.

Als har naturlig områdetilknytning på Jyllandssiden til Sundeved, Broagerland og Gråsten.

## Infrastruktur
Øya er forbundet med Jylland med Christian den Xs bro i Sønderborg (1935) og Alssundsbroen (1981).

Det går ferje mellom Ballebro på Jylland og Hardeshøj på Als (Nordalsfærgen «Bitten»), mellom Søby på Ærø og Fynshav på Als (Ærøfærgerne), og mellom Bøjden og Fynshav (Alslinjen). I perioder har det gått ferge fra Søby til Mommark, men i 2009 ble anløpet på Als flyttet fra Mommark til Fynshav.

## Næringsliv
Als er en frodig øy og er i dag kjent for en intensiv svineproduksjon. Øya var tidligere kjent for sine fruktplantasjer, og ennå er enkelte i drift.

Øya er tett befolket med 50 154 innbyggere (2015), som tilsvarer 156 innbyggere pr. km², og det er en svak nedgang de siste ti årene. Tidligere Nordborg kommune med 14&nbsp;000 innbyggerne er sete for en rekke virksomheter, blant annet den største industribedriften i Danmark, Danfoss, som per 2017 hadde om lag 3600&nbsp;ansatte i Danmark.

## Bilder

Schloss Augustenburg.jpg|Augustenborg slott
Havnbjerg strand.JPG|Havnbjerg strand
Sønderborg Slot.3.jpg|Sønderborg slott
Harbour of Sønderborg.jpg|Sønderborg havn
Kegnæs Sønderby 2.jpg|Sønderby
Nordborg Kirke.JPG|Nordborg kirke
Katholm.01.jpg|Øya Katholm
Nordborg 2008-07-13 Nørreskovvej.jpg|Nørreskoven på det nordøstlige Als
Danfoss Hauptgebäude in Nordborg.jpg|Danfoss ved Nordborg
Fynshav færge.JPG|Færgehavnen i Fynshav
Kong Christian den X's Bro.jpg|Kong Christian den Xs bro ved Sønderborg
Nordborg Slot 2008.JPG|Nordborg slott
Jolmandsgård.1.jpg|Jollmands gård, Holm


## Referanser


## Eksterne lenker
* 
* Visit Als
* Alsisk sprog, Alsingergildet
* Oldenor, et fredet og gjenskapt naturområde på Als
* Alsion, universitet, forskningspark og kultursenter
* Rekonstruksjon av Hjortspringbåten
* Oe-als.dk, privat nettsted om Als
Universität Trier

**Universität Trier** er et universitet i den tyske byen Trier, i delstaten Rheinland-Pfalz. Det har 13&nbsp;982 studenter (2007–2008) og 923 ansatte (2006).

## Historie

Universitetet ble åpnet 16. mars 1473, etter at Triers fyrsterkebiskop Jacob I von Sierck i 1455 hadde fått tillatelse av pave Nikolas V til å grunnlegge et universitet. De opprinnelige fagene det ble undervist i var teologi, filosofi, medisin og jus.

Universitetet led imidlertid fra begynnelsen av dårlig økonomi og en nedgang i byens folketall, bl.a. som følge av pestutbrudd. Da dekanen Ambrosius Pelargus døde i 1554 ble han ikke erstattet, fordi de ikke fantes andre dosenter enn ham.

Etter et tilbud fra kurfyrst Johann VI von der Leyen overtok i 1560 jesuittene ledelsen av universitet. De bygget ut det teologiske og filosofiske fakultet, men behandlet de andre fagene stemoderlig. Et forsøk på å sekularisere det juridiske fakultet i 1667 mislyktes på grunn av pengemangel. Først i 1722 ble det gjennomført en gjennomgripende reform av de verdslige fagene, og kurfyrsten sikret universitetslærerne en statlig betaling.

I andre halvdel av 1700-tallet økte kritikken mot jesuittene, og i 1764 ble det opprettet et nytt, uavhengig teologisk fakultet i Trier, drevet av benediktinerne.

I 1773 ble Jesuittordenen opphevet av paven. Det jesuittiske teologiske og filosofiske fakultetet ble skilt ut fra universitetet og fortsatte å eksistere i noen år som *Seminarium Clementinum*. Det benediktinske teologiske fakultetet fikk ansvar for undervisningen.

I 1794 ble fyrsterkebispedømmet Trier okkupert av franske revolusjonære tropper. Etter den franske okkupasjonen av Trier ble universitetet stengt 6. april 1798.

Etter beslutning fra delstatsregjeringen i Rheinland-Pfalz ble universitetet gjenåpnet i 1970 som del av dobbeltuniversitetet Trier-Kaiserslautern. Som planlagt fra begynnelsen ble de to universitetene skilt fra hverandre i 1975.

## Segl

Universitetets segl fra 1473 har det latinske mottoet *Treveris ex urbe deus complet dona sophiae* («i byen Trier fører Gud vishetens gaver til fullendelse»). Det viser apostelen Paulus, patron for mange universiteter, mellom kirkelærerne Ambrosius og Augustin. Til venstre og høyre står våpnene for byen Trier og erkebiskop Johann II av Baden, som var erkebiskop ved grunnleggelsen.

## Referanser


## Eksterne lenker
*
Brobergen

**Brobergen** (plattysk *Brobargen*) er en tettstad ved elven Oste i Landkreis Stade i Niedersachsen, Tyskland. Landsbyen har en areal på 6,06&nbsp;km² og en befolkning på 226 (31. desember 2003). Brobergen var til 1972 en egen kommune og er nu del av kommune Kranenburg. Landsbyen nevnes første gang i 1286 (*Brocberge*).
Park Ridge

**Park Ridge** er en velstående forstad til Chicago i Illinois, med 37&nbsp;775 innbyggere (2000). Den ligger nordvest for Chicago, nær O'Hare internasjonale lufthavn, på en åsrygg i Cook County.

Den amerikanske politikeren Hillary Clinton kommer fra Park Ridge. Bydelen preges av en befolkningssammensetning som avviker sterkt fra Chicago som helhet, mens byen har 39 % hvite innbyggere så har Park Ridge 95 %.

## Referanser


## Eksterne lenker
*
Kosterbåt

**Kosterbåt** ble en båt for allmuen på Kosterøyene i Bohuslän utenfor Strömstad i Sverige. Båten er en spissgatter (er spiss i begge ender).

Kosterbåten ble bygget for farvannene rundt Kosterøyene og det grunne lange sundet mellom Kosterøyene med liten sjødybde og mye vind. Den er klinkbygget med liten dypgående og er relativt bred. Fribordet er relativt skrått slik at undervannsskoget blir smalt i godt vær, mens den store bredden av dekket ga stabilitet i hardere vind.

Konstruktøren, Tomas i Kile fra Sydkoster, var antagelig en av de mest berømte båtbyggerne i Bohuslän på midten av 1800-tallet. Båtbyggeryrket gikk ofte i arv. Tomas ble etterfulgt som kosterbåtbygger av sin nevø Hans Henriksson, som igjen ble etterfulgt av sin sønn Karl Hansson.

## Tekniske mål
* Lengde   : 8m
* Bredde   : 3,15m
* Dypgående: 1,20m
* Seilareal: 50m²
* Deplasement: ca. 4 tonn

## Se også
* Koster
Karmelittkirken i Warszawa

**Karmelittkirken** (polsk *Kościół Karmelitów*) er en kirke ved Krakowskie Przedmieście i Warszawa. Den har en fremtredende klassisistisk fasade og er mest kjent for sine tvillingtårn.

## Historie
Karmelittkirken ble opprinnelig reist som erstatning for en trekirke, bygd av karmelittene i 1643 og brent ned av svenskene og brandenburgerne på 1650-tallet. Den nye bygningen ble finansiert av den polske primas Michał Stefan Radziejowski, som også finansierte Helligkorskirken i samme by. 

Kirken ble bygd i årene 1692&ndash;1701 etter tegninger av Józef Szymon Bellotti. Den fikk grunnplan som et kors med to sideskip i barokkstil. Fasaden, slik den ser ut i dag, ble ombygd i 1762&ndash;1780 av Karol Stanisław Radziwiłł etter tegninger av den ungarske arkitekten Efraim Szreger, som den første klassisistiske fasade i det polske kongeriket. Kirken ble dekorert innvendig med maleriene til Szymon Czechowicz og Franciczek Smuglewicz, og fikk en overdådig innredning med et praktfullt hovedalter i rokokkostil. Frédéric Chopin fikk senere sin aller første spillejobb i Karmelittkirken.

I 1864 ble kirken likvidert av det tsaristiske regimet etter den polske januaroppstandens fall. Bygningen ble senere brukt av Erkebispedømmeseminaret Warszawa som seminarkirke. Under andre verdenskrig skulle kirken jevnes med jorden som ledd i tyskernes planlagte ødeleggelse av Warszawa, men de tyske troppene rakk ikke å sprenge kirken i luften. Den overlevde derfor krigen nesten uskadd og fungerte som katedral frem til gjenoppbygningen av St. Johannes døperens katedral.
Krifa

**Krifa** ble etablert i 2008 som en norsk avdeling av den danske fagforeningen *Kristelig Fagforening*. Krifa tilbyr en lav kontingent og individuell rådgivning i spørsmål rundt arbeidslivet,  men tidligere ikke tariffavtaler, forhandlingsrett eller andre tjenester som tradisjonelle fagforeninger tilbyr. Krifa inngikk sin første tariffavtale i september 2023, med Ansgar Høyskole.

Krifa skiller seg fra andre tradisjonelle fagforeninger ved å være tverrfaglig og velge ikke å bruke streik. Krifa er partipolitisk nøytral og støtter ingen politiske partier eller andre organisasjoner.

Danske *Kristelig Fagforening* ble etablert i 1899 og har per 2023 over 180 000 medlemmer i Danmark. Skeptikere peker på at forutsetningene for en annerledes fagforening er bedre i Danmark, ettersom danske fagforeninger har ansvaret for å organisere arbeidsledighetstrygden gjennom såkalte A-kasser.

## Se også
*Kristne fagforeninger

## Referanser


## Eksterne lenker
*
FN P90

**P90** er en kompakt bullpup maskinpistol i kaliber 5,7 x 28 mm fra belgiske FN Herstal.

## Historie og utvikling
P90 ble utviklet i perioden 1986&ndash;1987 av Stéphane Ferrard. Navnet kommer fra *Prosjekt* og *90* for 1990-årene. Kaliberet 5,7 mm ble designet spesielt for dette våpenet, og er ment å ha flatere kulebane og bedre gjennomtrenging enn f.eks. pistolkalibre som 9 mm.

Den første prototypen i 5,7 mm sto ferdig i oktober 1986, og fram til 1993 hadde 3000 våpen blitt produsert i lavt tempo. De første brukte en patron kalt SS90, med et lettvekts prosjektil med rund snute og plastkjerne. En mer konvensjonell patron ble kalt SS190, og har blykjerne og en penetrator av stål eller aluminium. Denne var beregnet på også å brukes i pistolen FN Five-seveN. En modifisert versjon av P90 beregnet på den nye ammunisjonen kom i 1993.

P90 klassifiseres noen ganger som personlig selvforsvarsvåpen. Dette for å skille denne typen våpen fra regulære maskinpistoler som bruker pistolammunisjonon.

## Varianter
Det lages flere varianter:
* PS90 – sivil halvautomatisk sportsutgave
* PS90 USG – halvautomatisk utgave uten sikte med forstørrelse
* P90 USG – uten sikte med forstørrelse
* PS90 TR – halvautomatisk utgave med Picatinnyskinne-topp
* P90 TR – med Picatinnyskinne-topp
* P90 LV – med lasersikte
* P90 IR – med infrarødt sikte

## Eksterne lenker
*
Murom

:*For det historiske folkeslaget se [[Muromere]].*

**Murom** (russisk: Му́ром, norrønt: *Moramar*) er en historisk by i Vladimir oblast i Russland. Den ligger langs venstre bredd av elva Oka, rundt 120&nbsp;km sørøst for Vladimir.

## Historie
På 800-tallet markerte byen den østligste bosetningen av slavere på området til det finsk-ugriske folket kalt muromere. Den russiske første krønike nevner den så tidlig som 862. Den er dermed en av Russlands aller eldste byer. 

Mellom 1010 og 1393 var den hovedstad i et separat fyrstedømme, og blant fyrstene i Murom var Sankt Gleb, som ble myrdet i 1015 og kanonisert i 1071, Sankt Konstantin av Murom, og helgenene Peter og Theuronia. Den var også hjemby for Ilja Muromets, en av de mest feirede østslaviske episke helter. 

## Demografi
Befolkningsutvikling:
:

## Severdigheter
Frelserklosteret, et av Russlands eldste, ble først nevnt i 1096, da Oleg av Tsjernigov beleiret det og drepte Vladimir Monomakhs sønn Izjaslav, som er gravlagt i klosteret. I 1552 besøkte Ivan den grusomme klosteret, og han fikk oppført en steinkatedral, som senere også fikk selskap av andre kirker. 

Treenighetsklosteret, hvor relikviene av helgenene Peter og Theuronia er utstilt, inneholder en vakker katedral (oppført 1642-43), Kazankirken (1652), et klokketårn (1652), en trekirke til St. Sergej, og steinmurer. 

Forkynnelsesklosteret ble grunnlagt under Ivan den grusomme for å huse relikviene til lokale fyrster, og inneholder en katedral fra 1664. De to sistnevnte katedralene, som sannsynligvis er oppført av de samme mestrene, har mye til felles med Gjenoppstandelseskirken (1658) i byens sentrum. Ganske forskjellig fra disse er derimot de teltformede kirkene til Kozma og Damian, bygget i 1565 ved bredden av Oka til minne om den russiske erobringen av Kazan.

## Kjente personer fra Murom
* Sergej Prokudin-Gorskij, fotograf, pioner innen fargefotografi.
* Vladimir Zworykin, russisk-amerikansk oppfinner, kalt «fjernsynets far».
* Nikita Dobronravoff, igumen, teolog, kirkehistoriker.
* Dmitrij Lobkov, er en russisk  skøyteløper som spesialiserer seg på de korteste distansene.

## Referanser


## Eksterne lenker
* 
* Murom på MojGorod (russisk)
* By- og regionportal for Murom  (russisk)
* [/http://www.museum.murom.ru/  Kunsthistorisk museum i Murom] (russisk)
Pokrov

**Pokrov** (russisk: Покров) er en by i Vladimir oblast i Russland. Den ligger 5&nbsp;km nord for elva Kljazmas venstre bredd, rundt 80&nbsp;km vest for Vladimir.

Bosetningen ble grunnlagt på 1600-tallet, og den fikk innvilget byrettigheter i 1778.

## Demografi
Befolkningsutvikling:
:

## Referanser


## Eksterne lenker
*
Earl Doherty

**Earl J. Doherty** (født 1941), som er bosatt i Canada, har akademiske grader i antikkens historie og klassiske språk og er kjent som bibelforsker og forfatter av bøker og artikler om kristendommens tidligste historie. Doherty angir selv at han ble interessert i dette feltet etter å ha studert G. A. Wells' teorier.

I sin bok *The Jesus Puzzle* (1999) argumenterer Doherty for at Jesus Kristus ikke er en historisk person, og at Paulus og andre tidlige kristne forfattere oppfattet Jesus som en mytisk skikkelse, som var blitt korsfestet av «denne verdens herrer» i en mytisk fortid:«Dog, visdom taler vi blandt de fullkomne, men en visdom som ikke tilhører denne verden eller denne verdens herrer, de som forgår; men som en hemmelighet taler vi Guds visdom, den skjulte, som Gud fra evighet av har forut bestemt til vår herlighet, den som ingen av denne verdens herrer kjente; for hadde de kjent den, da hadde de ikke korsfestet herlighetens herre...»(Paulus' første brev til korinterne, kapittel 2, vers 6-8; 1930-utgaven). «Denne verdens herrer» viser ifølge Doherty til mørke engler i demiurgens tjeneste. Oppfatningen om at Jesus var blitt korsfestet som sonoffer for menneskehetens synder, var ikke basert på en historisk hendelse, men esoterisk eksegese av gammeltestamentlige tekster.

## Bibliografi (ufullstendig)
#The Jesus Puzzle: Did Christianity Begin with a Mythical Christ? (1999)
#Challenging the Verdict: A Cross-examination of Lee Strobel's *The Case for Christ* (2001)
 
## Referanser


## Eksterne lenker
* Dohertys nettside
Tron ungdomssenter

**Tron ungdomssenter** ligger på Tylldalskjølen like under Tron midt i mellom Tynset og Rendalen i Tynset kommune. Stedet ligger ved fylkesvei 30 og er et leirsted som tilbyr leirer for ulike aldersgrupper. Stedet kan også brukes til kurs og konferanser. I samarbeid med Tynset kommune planlegges oppstart av barnehage høsten 2008.

Tron ungdomssenter ble etablert 22. juni 1969 av Norsk Luthersk Misjonssamband, Det Norske Misjonsselskap, Skolelaget og Indremisjonsselskapet, men er siden gått over til å bli en selveiende forening hvor enkeltpersoner så vel som organisasjoner kan bli medlem.

## Eksterne lenker
* Hjemmeside til Tron ungdomssenter
Konsum

**Konsum** er et begrep innen økonomi som betegner forbruket av varer og tjenester på siste hånd, det vil si hos forbrukere i sluttleddet i verdikjeden. Inntekter i sluttleddet som ikke konsumeres går til sparing, enten i form av finanssparing, investering, eller eksportoverskudd. Opplysninger og informasjon om konsumet i Norge blir levert av Statistisk sentralbyrå. Med *[[konsumvarer]]* eller *forbruksvarer* menes alle varer og produkter som egner seg for direkte konsum av sluttforbrukerne, f.eks privatpersoner, skoler eller sykehus. Motsatt er *[[kapitalvarer]]* eller *[[innsatsvarer]]* betegnelsen på råvarer, halvfabrikata eller maskiner som ikke brukes direkte, men som anvendes i produksjon av andre varer.

Innen samfunnsøkonomien beregnes to typer av konsum. *Offentlig konsum* er de utgifter som stat og kommuner har for eksempelvis offentlige tjenester. Offentlig konsum omfatter tjenester og varer som brukes av offentlige institusjoner, eid av staten, fylker eller en eller flere kommuner. *Privat konsum* er kjøp av varer og tjenester til forbruksformål gjort av husholdninger og ideelle organisasjoner. Det inkluderer også beregnet avkastning på boligkapitalen for husholdninger som eier egen bolig. Derimot regnes kjøp av bolig som realinvestering, ikke konsum.

Fordeling av konsum på forskjellige varer og tjenester avhenger blant annet av pris og inntekt. I henhold til den modell som *forsørgelsesbalansen* er bygd opp på, kan de produserte varer og tjenester enten konsumeres eller investeres.

Det er vanlig å beskatte konsum med merverdiavgift («moms»), i vestlige land med om lag 7-25 % av varens eller tjenestens verdi. Avgifter på konsum kan innrettes for å påvirke konsumentenes atferd, eksempelvis gjennom høyere avgifter på bensin, flyreiser eller biler enn hva man legger på andre varer. Fordelings- og miljøhensyn er de vanligste motivene for å beskatte konsum, men (progressiv) inntektsskatt vil nesten alltid ha større fordelingseffekt enn forbruksbeskatning.

## Eksterne lenker
* Statistisk sentralbyrå: Forbruk
Classic (snooker)

**Classic** var en snookerturnering for profesjonelle som ble arrangert for første gang i 1980 og for siste gang i 1992. På grunn av ulike sponsorer hadde turneringen flere forskjellige navn opp gjennom årene. Turneringen ble rankingturnering i 1984.

I 1982 gjorde Steve Davis det første maksimum break som har blitt sendt på TV, dette gjorde han i en kamp mot John Spencer. Dette er også den eneste gangen Davis har gjort et maksimum break. Både Willie Thorne og Jimmy White fikk sine første seire i rankingturneringer i Classic.

## Vinnere
Sørli skole (Nittedal)

**Sørli skole** er en skole i Nittedal kommune. Den ligger i området Rotnes.
Den har nesten 400 elever. Rektoren er Eva-Britt Rem.

## Eksterne lenker
* Hjemmeside
* https://web.archive.org/web/20131208174510/http://nittedal.kommune.no/Skoler/Sorli-skole/
Gewehr 88

**Gewehr 88** (Model 1888 kommisjonsrifle) er en tysk rifle med sylinderlås, innført i 1888.

## Historie
Riflen er kamret i 7,92 x 57 mm Mauser og var Tysklands svar på franske Lebel M1886-rifle, da franskmennene og tyskerne hadde kappløp om å ha best våpen. Riflen erstattet Gewehr 71 som var en 11&nbsp;mm svartkruttrifle. Gewehr 88 ble erstattet av Gewehr 98 i 1898.

## Galleri

|Infanteriegewehr Model 1888
Fil:Gewehr 88 Schnittmodell.jpg|Gjennomskåret modell av Gewehr 88
Fil:Rifles1905-2.jpg|Skjematisk diagram. Bilde 5 og 6.
Fil:Gewehr 88 patronen.jpg|M/88 patronhylser
Fil:8x57.jpg|1888 M/88-patron (venstre) og 1905 7,92 × 57 mm Mauser *S Patrone* (høyre)
Fil:Clip Mauser Gewehr 88.jpg|Fem-patrons laderamme med 1888 M/88-ammunisjon


## Design
Både riflen og kaliberet ble designet av Den tyske riflekommisjonen hovedsakelig basert på Mannlicher design, og var den første militærriflen i Tyskland med røksvakt krutt. Våpenet ble ladet med fast laderamme designet av Ferdinand Mannlicher.

## Versjoner
Senere versjoner ble oppdatert (Gewehr 88/05 & Gewehr 88/14) og ble brukt i den første verdenskrig i begrenset omfang. Det ble også konstruert en karabinversjon; Karabiner 88.

## Se også
* Gewehr 71
* Gewehr 98
* Karabiner 98k

## Referanser


## Eksterne lenker
*
Emilian

**Emilian** er et mannsnavn, som er en rumensk form av Emil. Navnet har vært et populært navn på guttebarn i Østerrike i 2020-årene. En navnebærer er den bulgarske forfatteren Emilian Stanev.

## Etymologi
*Emilian* er en rumensk og polsk form av det latinske navnet *Aemilianus*, som igjen er avledet av det romerske familienavnet *Aemilius*. Dette navnet stammer fra det latinske ordet *aemulus*, som betyr «rival», «den som streber» eller «den som etterligner». 

## Utbredelse
Navnet var knyttet til den innflytelsesrike romerske ætten gens Aemilia og fikk senere kristen betydning gjennom flere helgener med navneformer avledet fra Aemilius. 

Navnet *Emilian* var vanlig i Norge i 2010-årene og hadde en popularitetstopp med 0,3 % i 2013.

*Emilian* er i dag et relativt sjeldent navn, men har vært et populært navn på guttebarn i Østerrike i 2020-årene.

|}

## Kjente personer med navnet

Personene i listen er ordnet kronologisk etter fødselsår.
* Emilian av Cogolla (ca. 473–574), spansk eremitt og helgen
* Emilian Stanev (1907–1979), bulgarsk forfatter
* Emilian Bucov (1909–1984), moldovsk forfatter og poet
* Emilian Galaicu-Păun (født 1964), moldovsk poet og romanforfatter
* Emilian Dolha (født 1979), rumensk fotballspiller

## Navnedag
*Emilian* har navnedag i flere land, oftest 8. august. Den norske navnedagen er .

## Referanser


## Se også
* Emil

## Eksterne lenker
*
Nordiske kvinners litteraturpris

**Nordiske kvinners litteraturpris** ble i 1979 tildelt Märta Tikkanen for *Århundrets kjærlighetssaga*. Hun forteller selv om det i boka *To*, side 211:

Trettito kvinnelige norske litteraturvitere er samlet til seminar i Drøbak da meldingen kommer om at Nordisk råds litteraturpris for 1979 ville bli tildelt Ivar Lo-Johansson. Han er en meget verdig mottaker av denne største og mest prestisjetunge prisen som kan tilfalle en nordisk forfatter. Men prisen ble innstiftet i 1962 og ennå har ingen kvinne fått den. Heller ikke har en eneste kvinne sittet som fullverdig medlem i komiteen for prisen. Da dette gikk opp for jentene i Drøbak og seminarlederen deres, Åse Hiorth Lervik, professor i nordisk litteratur ved Universitetet i Tromsø, besluttet de på stående fot å opprette en *Nordiske Kvinners Litteraturpris* for å få gjort oppmerksom på at det også fins kvinner som skriver bøker i Norden – ikke bedre bøker enn mennene men kanskje like gode, ikke viktigere men heller ikke mindre viktige bøker. Og de hadde valgt *Århundrets kjærlighetssaga* som symbol for nordisk kvinnelitteratur. 

Da Märta Tikkanen fikk meldingen om prisen, var det ikke klart hvor stor den var. Men 20. februar 1979, samme dag som Ivar Lo-Johansson kunne motta Nordisk råds litteraturpris på 75&nbsp;000 danske kroner, fikk hun i Speilsalen på Grand Hotell i Oslo *Nordiske kvinners litteraturpris* på 64&nbsp;000 kroner.

I 1980 ble Jorunn Hareide fra Norge første kvinnelige medlem i komiteen for Nordisk råds litteraturpris. Samme år fikk Sara Lidman prisen. *Nordiske kvinners litteraturpris* ble derfor ikke delt ut flere ganger.

## Kilder
*Märta Tikkanen: *To – Scener fra et kunstnerekteskap* 2006 ISBN 82-05-33889-2
*Gerd Bjørhovde: ''Litteraturforskning og aktivisme i nord på 70-tallet''
Villa Busk

**Villa Busk** er en privatbolig i Bamble kommune i Telemark, tegnet av arkitekt Sverre Fehn og oppført i 1989 for platedirektør Terje Welle Busk. Allerede i 1993 ble både huset, inventaret og området rundt huset fredet av Riksantikvaren på grunn av den spesielle utformingen og samspillet mellom bygg og natur. Slik ønsker en å bevare dette som et eksempel på denne tids arkitektur av særlig høy kvalitet. Huset er det yngste objektet som er fredet i Norge.

Huset har en 40 meter lang hovedfløy med en skifergang i lengderetningen, og et tårn som inneholder to soverom, oppholdsrom, vaskerom og bad. Tårnet og hovedfløyen er knyttet sammen av en innebygget bro som er en tverrakse på hovedfløyen. Bygningen er oppført i betong og limtre, og tårnet er panelt med redwood. Takene er tekket med kobber og skifer.

## Referanser


## Kilder
* Balto, John Arne: *Villa Busk i Bamble: Fehnomenalt hus*, Fortidsvern nr 1/2008

## Eksterne lenker
* 
*  Villa Busk, plan- og situasjonsplan i Digitalt museum Nasjonalmuseet, arkitektursamlingene
A Beautiful Lie

***A Beautiful Lie*** er et musikkalbum av det amerikanske bandet 30 Seconds to Mars, utgitt i 2005. Albumet fikk blandede kritikker.

## Sporliste
#«Attack»  3:09
#«A Beautiful Lie» 4:05
#«The Kill» 3:51
#«Was It a Dream?» 4:15
#«The Fantasy» 4:29
#«Savior» 3:24
#«From Yesterday» 4:08
#«The Story» 3:55
#«R-Evolve» 3:59
#«A Modern Myth / Praying for a Riot» 14:10

## Eksterne lenker
*
Piper PA-34 Seneca

**Piper PA-34 Seneca** er et amerikansk to-motors sportsfly.

PA-34 Seneca er en videreutvikling av PA-32 Cherokee Six og **PA-32-3M** som var en tre-motors Cherokee Six prototype. Prototypen til PA-34 Seneca fløy med to Lycoming O-360 motorer i oktober 1969, og i 1971 ble de første serieproduserte flyene levert. PA-34 har også blitt produsert på lisens i Brasil og i Polen, og i alt har mellom 5&nbsp;500 og 6&nbsp;000 PA-34 Seneca blitt bygget.

## Varianter

* **PA-34-200 Seneca** – Dette var den første produksjonsvarianten, i salg fra 1971. Den var utstyrt med to Lycoming O-360-A1A firesylindrede boksermotorer med direkte innsprøytning og en ytelse på 200 hk hver. Seks seter.

* **PA-34-200T Seneca II** – Produsert fra 1974. Introduserte forbedringer i kontrollsystemet og nye turboladede Continental TSIO-360-E motorer.

* **PA-34 Seneca III** – I salg fra 1981. TSIO-360 motorer og nytt instrumentpanel og interiør.

* **PA-34 Seneca IV** – I salg fra 1994. Aerodynamiske forbedringer og nytt interiør.

* **PA-34 Seneca V** – I salg fra 1997. L/TSIO-360-RB motorer.

### Lisensproduserte varianter

* **Neiva EMB-810** – Variant av PA-34-200T Seneca II produsert av Indústria Aeronautica Neiva i Brasil.

* **PZL-Mielec M-20 Mewa** – Variant av PA-34-200T Seneca II produsert av PZL-Mielec i Polen.

 
## Eksterne lenker
*
Ragnhild Michelsen

**Ragnhild Michelsen** (født 23. juni 1911 i Narvik, død 30. september 2000 i Oslo) var en norsk skuespiller.

Hun ble kjent blant annet som *Fru Madsen* i seriene om Stompa.  Utover flere roller i film var hun i flere norske TV-produksjoner.

Ragnhild var gift med skuespiller Henrik Anker Steen (1912–70) og var mor til jazztrompetisten Bernt Anker Steen (1943–92).  De var av Anker (slekt).
## Filmografi

* *[[Ut av mørket]]* (1958)
* *[[Folkehjemmet]]* av Arild Feldborg (1958). Hørespill og plateutgivelser.
* *[[Freske fraspark]]* (1963)
* *[[Elskere]]* (1963)
* *[[Afrikaneren]]* (1966)
* *[[Skipper Worse]]* (1968). TV-produksjon.
* *[[Kimen]]* (1974).  Film.
* *[[En gutt som Jan]]* (1975). Hørespill.
* *[[Feldmannsaken]]* (1987). Hørespill.
* *[[Til en ukjent]]* av Unni Straume (film, 1990).

## Referanser


## Eksterne lenker
*
Martin Mesík

**Martin Mesík** (født 17. oktober 1979 i Banská Bystrica) er en slovakisk skihopper som har konkurrert siden 1995. Han debuterte i lagkonkurransen i Planica, hvor Slovakia ble sist. Han har vært med i 15 år nesten uten verdenscuppoeng. Han har likevel bare deltatt i et OL, i  Nagano 1998, og hans beste plassering er 26.-plassen fra storbakken. Han ble nr 60 i normalbakken.

Hans beste plassering i verdenscupen er fra Park City i 1999, hvor han ble nr 16. Han har det med å slå til enten på plast om sommeren, eller på noe lavere nivå, i Continentalcupen eller FIS-cup. Fra FIS-cup har han en 5.-plass.

## Referanser


## Eksterne lenker
*
Jørgen Amdam

**Jørgen Einar Amdam** (født 29. april 1945 i &Oslash;rskog) er en norsk skolemann og lokalpolitiker som representerer Arbeiderpartiet. Han var ordfører i Volda i perioden  2015 - 2019.   

Amdam er utdannet ved Norges landbrukshøgskole til jordskiftekandidat (1970) og dr.scient. (1974). Han ble tilsatt ved Høgskolen i Volda og Møreforsking i 1973 og utnevnt til professor i samfunnsplanlegging i 1994. Han var rektor ved Høgskolen i Volda  i åra 2007-2011.  Han er særlig kjent for sine studier innen organisasjonsteori og regional politikk.

## Utgivelser
* *Strategisk og mobiliserande planlegging : kommuneplanlegging etter dugnadsmetoden* (Samlaget, 1990).  Med Roar Amdam
* *Teorier om samfunnsplanlegging* (Universitetsforlaget, 1991).  Med Noralv Veggeland
* *Kommunikativ planlegging* (Samlaget, 2000).  Med Roar Amdam

## Referanser


## Eksterne lenker

* Publikasjoner av Jørgen Amdam i forskningsdokumentasjonssystemet CRIStin
Unni Straume

**Unni Straume** (født 2. oktober 1955 i Fiksdal) er en norsk filmskaper.
__NOTOC__
Hun gikk ved Volda vidaregåande skule og ble i 1978 uteksaminert fra medialinja ved Høgskolen i Volda med blant andre Erik Løchen (1924–1983) som lærer.  Etter en periode med dokumentarfilm fra 1978 til 1989, debuterte hun med spillefilm (1990).  
Hun har drevet sitt eget filmselskap, *Unni Straume Filmproduksjon AS*, eid sammen med Tom Remlov. På 2000-tallet arbeidet de for å få filmatisert Krzysztof Piesiewicz sin trilogi om «Tro, håp og kjærlighet».  Filmen *Love* var påtenkt med amerikanske skuespillere i 2006, men ikke realisert, mens *Faith* ble påbegynt i 2010 for Zentropa, med norske aktører.

Straume var professor ved Den norske filmskolens regilinje fra 2005, inntil  hun i 2008 gikk av i protest mot at skolen fremmet film som håndverk og ikke kunst.
Straume ble i 2009 hyret inn i det dansk-norske filmselskapet Zentropa og umiddelbart fikk VIP-stipend (Vekst i Prosjekt) fra Norsk filminstitutt. Hennes selvbiografiske remake.me blandet hjemmevideo og arkivfilmer. Den ble først vist på Filmfestivalen i Haugesund i august 2014 og ble nominert i kategoriene klipp og musikk til Amandaprisen 2015. 

## Premier
* Amandakomiteens gullklapper under Amandaprisen 1994
* Filmkritikerprisen 1995 for *[[Drømspel]]*
## Utgivelser
* *Kystkunst* (1977)
* *Trubadur* (1978).  Om Jan Eggum.
* *Kap Farvel* (1981).  Om rekefiske i Barentshavet.
* *Hot House* (1982).  Om jazz i Oslo. 
* *Bilete frå ei øy* (1983)
* *[[Roma]] Con Amore* (1984)
* *Way North. Fem norske kunstnere* (1986)
* *Pjuska* (1988).  Om en katt.
* *[[Til en ukjent]]* (1990).  Selvbiografisk i svart-hvitt.
* *Avsporing* (1993).  Kortfilm.  Vist ved Filmfestivalen i Cannes
* *[[Drømspel]]* (1994). Spillefilm, ga Filmkritikerprisen.
* *T83* (1995).  13 min togtur i Orte Italia.
* *[[Thranes metode (film)|Thranes metode]]* (1998).  Spillefilm over Øystein Lønn sin novellesamling Thranes metode og andre noveller.
* *Pappasøndag* (1999).  Kortfilm.
* *[[Musikk for bryllup og begravelser]]* (2002).  Spillefilm, nominert til Nordisk råds filmpris (2002)
* *[[remake.me]]* (2014).  Nominert til Amandaprisen 2015 for *beste klipp* og *beste musikk* (Nils Petter Molvær)

## Referanser


## Eksterne lenker
*
Nordlia Handel

**Nordlia Handel** var en dagligvareforretning i Nordlia i Østre Toten. Butikken lå kloss inntil fylkesvei 33 og ble brent ned av brannvesenet under en øvelse i 2007. Nordlia Handel var i lange perioder den eneste butikken i Nordlia. 

Nordlia Handels historie er noe broket, da butikken var på flyttefot flere ganger. Butikkvirksomheten i området kan imidlertid følges tilbake til ca. 1860, da *Andreas Stenberg* (1820–1879) begynte handel på garden Breilibakken. I 1879 måtte han innstille, og *Ole Kjos* fra Ringsaker kjøpte eiendommen og fortsatte handelen (til 1888).

I 1871 ble Nordliens meieri starta, på tomt leid av Breilibakken. Meierska *Oline Blixseth* ble gift med *Ole Fredriksen Blixseth* (1848–1909), opprinnelig fra Bliksetstuggua. Han innreda en liten butikk i vedskålen til meieriet. Da var det en periode altså *to* butikker i området ved Breilibakken. På grunn av lokaliseringa ble Blixseth-butikken lokalt oftest bare kalt *Meieriet*. I 1888 fikk Ole Blixseth kjøpt tomt på nersida av den gamle *Trondhjemsvegen* og flytta butikken dit. Blixseth var av en av de gamle treskjemakerslektene på Nordlihøgda, og i butikken omsatte han både egne og andres skjeer.

Sønnen Even Blixseth bygde butikkbygningen som brant i 2007. Ifølge Totens bygdebok førte Blixseth opp butikken i 1911, men huset ble seinere påbygd mot sør. I dette bygget holdt også postkontoret 2859 NORDRE TOTEN hus, og butikkinnehaveren og poststyreren var stort sett samme person. Den siste butikkbestyreren var *Per Johan Grønlie*, som ga seg rundt 1991. Da var postkontoret allerede nedlagt. 

## Bestyrere
**Ole Fredriksen Blixseth* (ca. 1880-1909)
**Even Blixseth* (ca. 1909-1934)
**Abraham Holter* (1934–1946)
**Alf Sønes* (1946–1962)
**Asbjørn Gjerdet* (ca. 1962-1988)
**Hedvig Gjerdet* (ca. 1988-1989)
**Per Johan Grønlie* (ca. 1989-1991)

## Kilder
*Tollersrud, Kristian: "Landhandlere og kjøpmenn på Toten", i *Totens bygdebok III*, Bøverbru 1968, s. 607.
Den palestinske frigjøringsfronten

**Den palestinske frigjøringsfronten** (**PLF**) (arabisk: ) er en palestinsk militær gruppe som er utpekt som terrororganisasjon av Canada, EU og USA. Den ledes idag av Dr. Wasel Abu Yousef.

Tidligere var PLFs ledere aktive i PLO med Abu Abbas som PLF-representant i PLOs eksekutivkomité. Etter 1993, da PLO undertegnet Oslo-avtalen, ble gruppen enig om å forlate terrorisme og anerkjenne Israels rett til å eksistere.

Bevegelsen opprettholdt kontorer i de palestinske områdene, i Libanon og i Irak, men gruppens aktiviteter skrumpet inn. Den har en lav oppslutning på Vestbredden og på Gazastripen, og dens største styrke ligger i de palestinske flyktningleirene i Libanon, der det er rapportert at den er koordinert med Fatah.

I november 2001 ble 15 medlemmer av en PLF-celle arrestert av israelske myndigheter. Noen av dem som ble fanget hadde fått militær opplæring i Irak. Cellen hadde planlagt flere angrep i Jerusalem, Tel Aviv og på Ben Gurion-flyplassen. Cellen hadde tidligere vært involvert i terrorist-aktiviteter, inkludert bortføring og drap på den israelske tenåringen Yuri Gushstein.

Gruppen stilte til valg i Palestina i 2006 under navnet *Martyr Abu Abbas*, men den klarte ikke å vinne et eneste sete.

## Referanser
Nordlihøgda

**Nordlihøgda** er ei grend i Nordlia i Østre Toten. Grenda ligger på toppen av Nordlia, om lag 400 meter over havet. Området er noe vagt definert, men det omfatter i hovedsak strekningen langs *Raufosslinna*, fra Sandåker i sør til Fjell og Alm i nord.

På 1800-tallet var grenda kjent for sine mange treskjemakere, blant annet Ole Skattum, som ble omtalt av samfunnsforskeren Eilert Sundt.
St. Florian og St. Mikael katedralbasilika

**St. Florian og St. Mikael katedralbasilika** (*Bazylika katedralna św. Floriana i św. Michała*) er en katedral i bydelen Praga i Warszawa. 

Kirken er en treskipet basilika med transept. Den har to høye tårn (75 m), og et tredje lavere tårn. Frontelevajsonen er bygd i rå murstein og dekorert med mosaikker over inngangene. Kirkens form knytter an til den såkalte masoviske gotikk eller Wisła-gotikk, og regnes som et av de fremste verk innen polsk sakralarkitektur. 

## Historie
Kirken ble reist i årene 1887–1904 etter tegninger av Józef Pius Dziekoński, som selv betraktet den som sitt livsverk. Kirken ble pyntet innvendig med mauretanske polykromier av Strzałecki-brødrene, og plassert ved Veteranplassen attmed Pragas kommunikasjonsknute. Den skulle utgjøre en motvekt til St. Maria Magdalena ortodokse kirke og flere andre bygninger til den tsaristiske administrasjonen. 

Kirken ble innvidd i 1901. På 1920-tallet ble tårnkonstruksjonen skadet, og tårnene måtte derfor gjøres lavere. Kirken ble sprengt i luften av tyskerne i 1944, og ble gjenoppbygd etter krigen i årene 1947–1972. I 1992 ble kirken katedralen til bispedømmet Warszawa-Praga, og fikk i 1997 status som *Basilica minor*.